2026-2027 оқу жылына арналған оқу-тәрбие үрдісінің жоспары
Мектеп ұжымының тақырыбы,  мақсаты, міндеттері
«Білім алушылардың функционалдық сауаттылығының білім деңгейлері бойынша ғылыми-әдістемелік негіздерін зерттеу және дамыту»
Мақсаты:
Білім алушылардың функционалдық сауаттылығын қалыптастыру мен дамытуға бағытталған тиімді педагогикалық тәсілдерді анықтау, білім деңгейлері бойынша ғылыми-әдістемелік негіздерін зерттеу және білім беру үдерісіне енгізу арқылы білім сапасын арттыру.
Міндеттері:
1. Білім алушылардың функционалдық сауаттылық деңгейін диагностикалау және талдау. 
2. Функционалдық сауаттылықты дамытуға бағытталған заманауи педагогикалық технологияларды зерделеу және тәжірибеге енгізу. 
3. Сабақ барысында пәндік білімді өмірлік жағдаяттарда қолдануға мүмкіндік беретін тапсырмалар жүйесін жетілдіру. 
4. Мұғалімдердің кәсіби құзыреттілігін арттыру арқылы функционалдық сауаттылықты қалыптастыру әдістемесін дамыту. 
5. Зерттеу нәтижелерін талдау негізінде әдістемелік ұсынымдар әзірлеу. 
6. Оқу жетістіктерін бағалауда функционалдық сауаттылық көрсеткіштерін тиімді пайдалану. 
7. Оқушылардың сыни ойлау, зерттеу, коммуникативтік және проблемаларды шешу дағдыларын дамытуға жағдай жасау. 
8. Ата-аналармен және әлеуметтік серіктестермен бірлескен жұмысты ұйымдастыру арқылы функционалдық сауаттылықты қолдау. 
Күтілетін нәтиже:
Білім алушылардың функционалдық сауаттылық деңгейі артып, алған білімдерін күнделікті өмірде тиімді қолдана алатын, сыни ойлайтын, өздігінен шешім қабылдайтын және бәсекеге қабілетті тұлға қалыптасады. Мұғалімдердің зерттеушілік мәдениеті мен әдістемелік шеберлігі жетілдіріледі.

